ตอนเย็นพระอาทิตย์กำลังตกบรรยากาศดีมาก เคล้ากับเสียงเพราะย้อนยุคสมัย 50s-60s เสียงเบสดีมาก คงลงทุนกะเครื่องเสียงไปเยอะ ชวนให้ต้องสั่งเบียร์เย็นๆมาละเลียดตาม โต๊ะกว้างนั่งสบาย แต่ละโต๊ะกระจายห่างกันพอสมควร สร้างบรรยากาศส่วนตัวได้ดีมาก โต๊ะกระจายแถวหลังร้านค่อยๆลาดลงเป็นสามชั้น ไม่เกะกะสายตา ข้อเสียอย่างเดียวคือหลังร้านหันน่าไปทางทิศตะวันออก คงไม่ได้บรรยากาศดูพระอาทิตย์ตกดิน

ระหว่างรออาหารมีขนมปัง/ ครัวซองค์ เนย มาเสริฟให้ตามสไตล์ร้านอาหารอิตาเลียนทั่วไป วันที่ไปขนมปังเริ่มมีกลิ่นหืนน้ำมันมะพร้าว แสดงว่าไม่ค่อยระวังเรื่องอายุวัตถุดิบเท่าใด แต่เนยผ่าน

วันนี้สั่งไปสามอย่าง

 spaghetti กับเบคอน พริก รสจัดจ้านเน้นทั้งเค็มหวานเผ็ด ไม่จืดเหมือนเหมือนที่ร้านอื่นที่เคยผ่านๆมา สูตรเอาใจคนไทย. ใครไม่กลัวโรคไต ต้องบอกว่าอร่อยมากครับ

Pizza ไส้กรอกรวม ใครชอบ Mozzarella cheese. บอกเลยที่นี่ไม่ผิดหวัง ดึงออกมาได้เหมือนเตงเมหรือหมากฝรั่งอย่างนั้น ไม่มีกลิ่นคาวชีส เหมือนหลายร้านที่เคยลองมา ขนมปังทำ pizza กรอบนอกนุ่มใน ถ้าไม่มีไส้กรอกหรือชีส ก็เคี้ยวกินเล่นได้อร่อย ไม่เหมือนแป้ง pizza. ทั่วไปที่เราต้องกินเฉพาะหน้าแล้วเหลือขอบกนอบแห้งแข็งทิ้งไว้ให้เสียได้ ไส้กรอกน้อยไปหน่อย หากชอบไส้กรอกแนะนำให้สั่งไส้กรอกรวมแยกไปเลย

หัวหอมปลาหมึกทอดกรอบ ใช้ปลาหมึกกล้วยมาทำ แต่คงเลือกตัวใหญ่เพราะเนื้อนุ่มแต่ไม่ถึงกับเหลว เรื่องเหนียวิดฟันไม่ต้องกังวล แต่แป้งที่เอามาชุบแล้วทอด ไม่รู้ทำไง กรอบนอก นุ่มใน ทานเล่นได้เลย เจ้าโดเรมอนคงชอบ เสียดายกินเพลินๆมีหัวหอมชุบแป้งทอดแซมมาด้วย ถ้ามืดๆคงแยกไม่ออกเพราะเป็นรูปวงแหวนเหมือนกัน ทีเด็ดน่าจะอยู่ ครีมซอสสีขาวที่ให้มานี่ก็ไม่เปรี้ยว ไม่มีกลิ่นเหม็นเปรี้ยวแบบที่มักเสริฟกับอาหารทะเลทอดตามร้านทั่วไป  เอามาจิบเป็นของหวานได้เลย

โดยภาพรวมด้านรสชาดอาหารดีกว่าที่คาดหวังไว้ครับ ใครที่ติดรสชาดอาหารอิตาเลียนแท้ ขอบอกว่าทำได้ใกล้เคียงครับ ถ้าคุณเริ่มเมาไวน์หรือเบียร์แล้ว อาจไม่แตกต่างมาก

ถ้าคุณชอบอาหารแบบอิตาเลียน บรรยากาศโรแมนติคส่วนตัว ไม่มีปัญหากับระดับราคา แนะนำที่นี่เลย

ตอนนี้ยังสั่งมาเพิ่มอีก รีวิวยังไม่หมดครับ แต่เริ่มมึน เลยขอจบแค่นี้ก่อนครับ 
ตอนนี้เกือบหกโมงครึ่งแล้ว ยังไม่มียุงให้เห็นสักตัว
เริ่มเห็นพระจันทร์บนท้องฟ้าชัดเจน ถือว่าแลกกับไม่เห็นพระอาทิตย์ตกดินละกัน

 ถือว่าใช้ได้ครับ 

จบแค่นี้ละกัน